b'\n_START_ARTICLE_\nRodbehandling\n_START_PARAGRAPH_\nEn rodbehandling er en procedure, der foretages ved et dybt cariesangreb i tanden. Nogle gange rodbehandler man en tand, der er fl\xc3\xa6kket eller hvis tandhalsene er f\xc3\xb8lsomme. Det kan ogs\xc3\xa5 komme p\xc3\xa5 tale, at rodbehandle t\xc3\xa6nder der har f\xc3\xa5et p\xc3\xa5sat en krone. Ved en rodbehandling bliver alt inficeret og bet\xc3\xa6ndt nervev\xc3\xa6v renset ud fra tandens krone og rodkanaler. N\xc3\xa5r kronen og rodkanaler er blevet desinficeret, fyldes rodkanalerne med rodfyldningsmateriale, der forhindrer bakterier i at inficere kanalerne igen. _NEWLINE_Smerten\xc2\xa0der\xc2\xa0opst\xc3\xa5r\xc2\xa0i forbindelse med grundlaget for\xc2\xa0en rodbehandling, er\xc2\xa0p\xc3\xa5 grund af bakterier og deres\xc2\xa0affaldstoffer. Affaldsstofferne giver kronisk bet\xc3\xa6ndelse\xc2\xa0i\xc2\xa0den\xc2\xa0enkelte\xc2\xa0tandnerve. Fjernelse af\xc2\xa0denne\xc2\xa0tandnerve\xc2\xa0er derfor\xc2\xa0en\xc2\xa0n\xc3\xb8dvendighed\xc2\xa0for at stoppe den uundg\xc3\xa5elige\xc2\xa0spredning\xc2\xa0af bakteriernes affaldsstoffer, da det ellers\xc2\xa0kan udvikle sig til rodspidsbet\xc3\xa6ndelse. _NEWLINE_Efter en endt succesfuld rodbehandling er infektionsfokuset fjernet, hvorved den bakterielle trussel, der kan inficere knoglen, er bortskaffet, og den omkringliggende knogle p\xc3\xa5 ny kan hele op igen._NEWLINE_En rodbehandling er som regel konsekvensen af ubehandlede huller i t\xc3\xa6nderne. Huller g\xc3\xb8r ondt, men det er aldrig en god id\xc3\xa9 ikke at g\xc3\xb8re noget ved dem, heller ikke selvom man mener at kunne ignorere smerten. Ved huller i t\xc3\xa6nderne er der nemlig ogs\xc3\xa5 stor risiko for, at bakterierne tr\xc3\xa6nger ned gennem tanden, hvor de til sidst kan skade nerverne nedenunder._NEWLINE_En rodbehandling er ganskeenkelt en behandling og rensning af t\xc3\xa6ndernes r\xc3\xb8dder.'